**САВЕТИ ЗА РОДИТЕЉЕ У ВЕЗИ СА КОРИШЋЕЊЕМ ДИГИТАЛНЕ ТЕХНОЛОГИЈЕ**

* Успоставите породичне границе за коришћење технологије чак и у време ванредног стања и учења на даљину и будите доследни.
* БУДИТЕ КРИТИЧНИ ЗА ДОБРОБИТ СВОГ ДЕТЕТА
* НЕ ДОЗВОЛИТЕ ДА ВАМ ТЕХНОЛОГИЈА СТАНЕ

НА ПУТ ЗАЈЕДНИЧКИМ АКТИВНОСТИМА

* ПОСТАВИТЕ ГРАНИЦЕ И ПРИДРЖАВАЈТЕ ИХ СЕ
* Повежите се и разговарајте са родбином путем видео-чета. Ако сте на путу,прочитајте детету причу пред спавање преко телефона или таблета. Заједно са дететом шаљите имејлове рођацима и пријатељима са којима се ретко виђате (нпр. живе у иностранству).
* Снимите занимљиве ситуације или важне догађаје вашим паметним телефоном или таблетом и заједно направите слајдшоу помоћу неког дигиталног алата.
* Гледајте са дететом оно што њега занима (нпр. кратак видео ерупције вулкана или упутство како нешто може да се направи).
* Користите апликацију за повећавање (лупу) да бисте гледали ситне детаље у природи.
* Слушајте музику за децу на паметном телефону.
* Користите онлајн речник да бисте пронашли значење непознате речи или речи страног језика.
* Одуприте се искушењу да технологију користите као„бебиситерку”. Уместо тога, користите је као начин повезивања са дететом.
* Посећујте веб-сајтове и веб-претраживаче намењене деци, дигиталне библиотеке... Читајте или слушајте заједно дигиталну књигу, разговарајте са дететом о томе што сте читали/слушали, питајте га да упореди ликове из приче са особама из свог живота, смисли другачији завршетак приче...
* Играјте видео-игре заједно, питајте дете које су његове омиљене и зашто.
* Гледајте научне видео-снимке заједно. Спроведите заједно експеримент по упутству са интернета.
* Обратите пажњу на оцену дигиталног садржаја (нпр. ПЕГИ ознаку видео-игре), али запамтите да они који га оцењују немају увид у специфичне потребе и интересовања вашег детета!Ако се одлучите за време испред екрана, прегледајте шта је дете гледало и гледајте заједно са њим како бисте му помогли да разуме оно што види.
* Размотрите корисност апликација које изаберете − да ли су интерактивне и да ли подстичу креативност,иновативност и решавањепроблема?
* Користите апликације заједно са дететом како бисте могли да донесете добру одлуку. Направите свестан избор.
* Породични оброци су одлично време за разговор, размену

и успостављање блискости.

* Вожња аутомобилом је право време за причање, певање и играње игара, у мери у којој не омета возача.
* Да ли свакодневно водите дуге разговоре путем мобилног телефона или свако вече сатима гледате телевизију или филмове? Да ли је телевизор укључен у позадини, чак и када га нико не гледа? Држите ли свој мобилни телефон на столу за време ручка? Да ли играте онлајн игре до поноћи?
* Размислите о томе какав сте модел свом детету у коришћењу технологије. Деца много боље уче посматрањем понашања одраслих, него када их директно подучавате (говорите им шта треба да раде).
* Обратите пажњу на поставке приватности на дигиталним уређајима које користи дете. Поштујте правила у вези са доњом узрасном границом за коришћење и објављивање фотографија деце јавно (шерентинг). Поделите са пријатељима и породицом своја правила о објављивању информација о детету на друштвеним медијима. Обезбедите да из вртића или школе траже вашу дозволу пре објављивања фотографија вашег детета на друштвеним мрежама или веб-страницама.

Извор: ДЕЦА У ДИГИТАЛНОМ ДОБУ- ВОДИЧ ЗА БЕЗБЕДНО И КОНСТРУКТИВНО КОРИШЋЕЊЕ ДИГИТАЛНЕ ТЕХНОЛОГИЈЕ И ИНТЕРНЕТА

Добринка Кузмановић Весна Златаровић Наташа Анђелковић Јелена Жунић-Цицварић

Ужички центар за права детета